CELEX: 62020TN0624
Language: fi
Date: 2020-10-09 00:00:00
Title: Asia T-624/20: Kanne 9.10.2020 – MV v. komissio

21.12.2020   
            
            
               FI
            
            
               Euroopan unionin virallinen lehti
            
            
               C 443/22
            
         
      Kanne 9.10.2020 – MV v. komissio
      (Asia T-624/20)
      (2020/C 443/26)
      Oikeudenkäyntikieli: englanti
      
         Asianosaiset
      
      
         Kantaja: MV (edustajat: asianajajat G. Pandey, D. Rovetta ja V. Villante)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan henkilöstövalintatoimiston (EPSO) 30.6.2020 tekemän päätöksen, jolla hylättiin kantajan Euroopan unionin virkamiehiin sovellettavien henkilöstösääntöjen 90 artiklan 2 kohdan nojalla 27.1.2020 tekemä valitus ja kantajan vaatimus 50 000 euron vahingonkorvauksesta
               
            
                  —
               
               
                  kumoamaan Euroopan henkilöstövalintatoimiston (EPSO) valintalautakunnan 29.10.2019 tekemän päätöksen, jolla hylättiin kantajan pyyntö valintalautakunnan päätöksen olla hyväksymättä häntä kilpailun seuraavaan vaiheeseen uudelleentarkastelusta
               
            
                  —
               
               
                  kumoamaan sähköisellä EPSO-tilillä 5.6.2019 ilmoitetun päätöksen jättää kantaja pois hakijoita koskevasta luetteloehdotuksesta kilpailua EPSO/AD/364/19 – 3 – Turvallisuudesta vastaava henkilöstö varten
               
            
                  —
               
               
                  kumoamaan avointa kilpailua EPSO/AD/364/19 – 3 – Turvallisuudesta vastaava henkilöstö koskevan, 24.1.2019 julkaistun kilpailuilmoituksen, ja siitä seuranneen hakijoita, jotka valittiin osallistumaan mainittuun kilpailuun, koskevan luetteloehdotuksen kokonaisuudessaan
               
            
                  —
               
               
                  lisäksi:
                  
                              —
                           
                           
                              ennakolta ja tarvittaessa toteamaan henkilöstösääntöjen 90 artiklan pätemättömäksi ja soveltumattomaksi kyseiseen menettelyyn SEUT 270 artiklan nojalla
                           
                        
                              —
                           
                           
                              määräämään vaadituista selvittämistoimista tämän kanteen mukaisesti
                           
                        
                              —
                           
                           
                              velvoittamaan Euroopan komission vastaamaan omista oikeudenkäyntikuluistaan ja korvaamaan kantajan oikeudenkäyntikulut tässä menettelyssä
                           
                        
                              —
                           
                           
                              määräämään vastaajan maksamaan kantajalle 50 000 euroa korvauksena vahingosta, joka on aiheutunut edellä mainituista lainvastaisista, riidanalaisista päätöksistä.
                           
                        
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan EPSO:n valintalautakunta on tehnyt ilmeisen arviointivirheen, kun se on arvioinut kantajan työkokemusta – kyseisen kilpailuilmoituksen liitteen II, jossa esitetään yksityiskohtaisesti edellytetty työkokemus, rikkominen.
               
            
                  2)
               
               
                  Toinen kanneperuste, jonka mukaan 15.4.1958 annetun neuvoston asetuksen (1) N:o 1 1, 2, 3 ja 4 artiklaa on rikottu yhdessä henkilöstösääntöjen 1d ja 28 artiklan ja henkilöstösääntöjen liitteessä III olevan 1 artiklan 1 kohdan f alakohdan kanssa, yhdenvertaisen kohtelun ja syrjintäkiellon periaatetta on loukattu ja kilpailuilmoitus on lainvastainen SEUT 277 artiklan nojalla
               
            
                  3)
               
               
                  Kolmas kanneperuste, jonka mukaan SEUT 277 artiklan nojalla Talent Screener -vaihe ja avoimia kilpailuja koskevien yleisten sääntöjen 2.4 kohta sekä henkilöstösääntöjen liitteessä III oleva 5 artikla on lainvastainen, ja henkilöstösääntöjen 1 artiklan d kohtaa ja 4, 7 ja 29 artiklaa on rikottu.
               
            
                  4)
               
               
                  Neljäs kanneperuste, jonka mukaan SEUT 277 artiklan nojalla kyseisen kilpailuilmoituksen liite II on kokonaisuudessaan lainvastainen ja henkilöstösääntöjen 1 artiklan d kohtaa on rikottu.
               
            
         (1)  Euroopan talousyhteisössä käytettäviä kieliä koskevista järjestelyistä 15.4.1958 annettu asetus N:o 1 (EYVL 1958, Suomenkielinen erityispainos Luku 01 Nide 001, s. 14–14) sellaisena kuin se on muutettuna.